સિરિસેનાના આ પગલા પછી શ્રીલંકામાં રાજકીય ભૂંકપ આવી ગયો હતો. જેના પરિણામે સિરિસેના પર સંસદ સત્ર બોલાવવા અને બંધારણીય સમસ્યાઓના નિવારણ માટે રાજકીય અને કુટનીતિ દબાણ વધી રહ્યું છે. પૂર્વ વડાપ્રધાન વિક્રમસિંઘેની પાર્ટી યુનાઇટેડ નેશનલ પાર્ટીએ મંગળવારે રાજધાની કોલંબોમાં સિરિસેના વિરોધ પ્રદર્શન કર્યા હતા. પૂર્વ સરકારના નાણા મંત્રી રહી ચૂકેલા સમરવીરાએ પ્રદર્શન દરમિયાન જણાવ્યું કે આ બંધારણીય સત્તાપલટ છે અને લોકતંત્ર તથા સાર્વભૌમત્વને ટકાવી રાખવું એ અમારી ફરજ છે. સ્પીકર કારૂ જયસુર્યાએ આ મામલે રાષ્ટ્રપતિને અપીલ કરી હતી કે વિક્રમસિંઘેને વિશ્વાસમત સાબિત કરવાની તક આપવામાં આવે. આ સાથે તેમણે વર્તમાન પરિસ્થિતિઓનું મૂલ્યાંકન કરવા અને નિવારણ માટે બધી જ રાજકીય પાર્ટીઓના નેતાઓની બેઠક બોલાવી છે.